## Carlos Mazón lamenta que Salvador Illa siga president de Catalunya a costa del finançament que es mereix la Comunitat Valenciana

*** Qualifica el pacte d’“apartheid fiscal” contra la sanitat i els servicis públics dels valencians, alacantins i castellonencs
* Critica que compte com a soci preferent del seu govern amb un “supremacista d’extrema esquerra, com és ERC, que ens anomena Països Catalans”**

**València.**

El president de la Generalitat, Carlos Mazón, ha lamentat que Salvador Illa siga president de la Generalitat Catalana a costa de perjudicar els interessos dels espanyols i especialment dels valencians.

“Ha hagut de ser el partit socialista qui vinga a la Generalitat Catalana per a perjudicar la sanitat i els servicis públics de tots”, ha afirmat Carlos Mazón, que ha qualificat el pacte acordat per a investir a Illa d’“apartheid fiscal”.

El cap del Consell ha afirmat que Salvador Illa no ha començat amb bon peu el seu mandat per voler consumar un concert fiscal i privilegiat que afecta els valencians i nega el finançament que necessita la Comunitat Valenciana en matèria de sanitat, educació o servicis socials, principalment.

Així mateix, ha criticat que haja consagrat com a soci preferent del seu govern “un supremacista d’extrema esquerra, com és Esquerra Republicana de Catalunya, que ens anomena Països Catalans”.

El president Mazón ha afirmat que des de la Comunitat Valenciana “no ens acatxarem institucionalment si seguix esta falta de respecte i greuge als interessos de la nostra terra”.

Fecha: 09/08/2024